فلسطین دولتی نینگ تن آلینیشی بیلن علاقه لی سویدن, آیرلند و فرانسه ده تشلنگن قدم لر آرتیدن هسپانیا ده هم اوشبو جهت ده ایریم تشبث لر باشلب کیتدی. اوپوزسیون ده گی سوسیالست ایشچی حزبی نینگ فلسطین دولتی نینگ تن آلینیشی بیلن علاقه لی طلبی بیلن علاقه لی نوامبر آیی نینگ ۱۸ نچی کونیده هسپانیا پارلمانی ده رای گیرلیک بولیب اوتیشی گه قرار بیریلدی.مذکور حزب نینگ اوشبو طلبی ده فلسطین نینگ خلق ارا حق لر گه ایگه بیر دولت اوله راق تن آلینیشی طلب ایتیلماقده. عینی دمده خودی منه شو طلب ده فلسطین دولتی نینگ میلادی ۲۰۱۱ نچی ییلی نینگ سونگگی ده یونسکو اعضاسی بیر دولت دن عبارت بولگن لیگی بلدریلرایکن, بیر ییل کیین ایسه بیرلشگن ملت لر تشکیلاتی ده ناظر دولت اوله راق قبول ایتیلگن لیگی معلوم قلیندی. هسپانیا ده اقتدار ده گی حزب دن عبارت محافظه کار خلق حزبی حاضرگی کون گه قدر فلسطین نینگ دولت اوله راق تن آلینیشی اوچون فلسطین بیلن اسرائیل آره سیده بیر تینچ لیک کیلیشوی نینگ ضروری ایکن لیگی نی بلدریب کیلگن لیگی گه قره مسدن, سونگگی بیر هفته ده فلسطین نینگ تن آلینیشی اوچون پارلمان ده حزب لرنینگ همه سی نینگ مشترک بیر سیاست آلیب باریشی کیره ک ایکن لیگی نی بلدرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
